Drie sterf toe vragmotor huis trefDie wipvragmotor wat in die motorhuis van ‘n huis in St Johnlaan in Fresnaye, Kaapstad, vasgery het (29 September 2015) Foto: ER24 Drie mans is dood nadat ŉ vragmotor Dinsdagmiddag ŉ huis in Fresnaye in Kaapstad getref het. “Paramedici het kort na 15:00 by die toneel op die hoek van St Denis- en St Johnlaan aangekom,” het Russel Meiring, woordvoerder van ER24, in ŉ verklaring gesê. “ŉ Groot wipvragmotor het in die motorhuis van ŉ woning vasgery.” Die drie persone in die kajuit was reeds dood toe paramedici by die toneel opgedaag het. “Metro-reddingsdiens het spesiale reddingstoerusting gebruik om die vragmotor en liggame uit die wrak te verwyder,” het Meiring bygevoeg. Die oorsaak van die ongeluk is nog onbekend. Owerhede stel ondersoek in.